laion/Wikipedia-Exotic huggingface dataset:
ג'יידן מייקל

ג'יידן מייקל (באנגלית: Jaden Michael; נולד ב-5 באוקטובר 2003) הוא שחקן ודוגמן אמריקאי. הוא ידוע כשגילם את קולין קאפרניק הצעיר במיני-סדרה "קולין בשחור ולבן" (2021) בנטפליקס ואת הדמות הראשית של מיקי בוליטר בסדרה "מחסה" (אנ')(2023) בפריים וידאו. הוא גם שיחק בסרטים "משמורת" (אנ') (2016), "מעשה פלאים" (אנ') (2017) ו"ערפדים נגד הברונקס" (אנ') (2020). מייקל נולד בבהארלם, מנהטן שבניו יורק ב-5 באוקטובר 2003 לאם חד הורית. את רוב ילדותו העביר בניו ג'רזי. הוא למד ב- "Dwight Global Online School" באפר וסט סייד. בשנת 2011 החל להופיע בטלוויזיה האמריקאית כאשר השתתף במספר פרקים בתוכנית הטלוויזיה "מה אתם הייתם עושים?" (אנ') ברשת ABC; התוכנית מסוג מצלמה נסתרת, מהווה ניסוי חברתי העוקב אחר תגובותיהם של זרים כשהם נתקלים בקונפליקט או בפעילות בלתי חוקית בסביבה ציבורית, מבלי לדעת שהכל מבוים ומתועד במצלמות נסתרות. בשנת 2013 דיבב בפרק של סדרת האנימציה הפופולרית "מגלים עם דורה" בערוץ ניקלודיאון. בשנת 2016 שיחק בסרט הדרמה המשפטית "משמורת" (אנ'), בתור דייוויד דיאז, בנה של שרה (קטלינה סנדינו מורנו) המאבדת את המשמורת עליו ועל אחותו. באותה שנה שיחק בתפקיד קטן בסרט הדרמה "פטרסון" בכיכובו של אדם דרייבר; שנכתב ובוים על ידי ג'ים ג'ארמוש, ושיחק גם בסדרה המקורית של נטפליקס "גט-דאון" (אנ') במשך שלושה פרקים בתור רפא. בשנת 2017 הופיע בתור ג'יימי בסרט הדרמה "מעשה פלאים" (אנ') שביים טוד היינס, המבוסס על הרומן באותו שם (אנ') מאת בריאן סלזניק (אנ') משנת 2011, והחל לדבב בסדרת האנימציה האמריקאית-קנדית "מרדף ברשת" של ערוץ PBS Kids. בשנת 2019 החל לדבב בסדרת ההנפשה "סיפורי החרקים" באמזון פריים וידאו. שנה לאחר מכן הופיע לצד זואי סלדנה בסרט "ערפדים נגד הברונקס" (אנ') בנטפליקס. בשנת 2021 הופיע בתפקיד ראשי של שחקן הפוטבול קולין קאפרניק בצעירותו במיני-סדרת הדרמה "קולין בשחור ולבן" בנטפליקס. בשנת 2022 לוהק מייקל לתפקיד ראשי בסדרת הטלוויזיה "מחסה" המבוססת על הספר באותו שם מאת הרלן קובן. בנוסף למשחק הופיע מייקל על שערי מגזיני אופנה רבים בהם "teenvogue" ו-"contentmode". מדיה וקבצים בנושא ג'יידן מייקל בוויקישיתוף ג'יידן מייקל, במסד הנתונים הקולנועיים IMDb (באנגלית) Burnett, Kadin (29 באוקטובר 2021). "'Colin In Black & White' Is For Colin Kaepernick's Critics, Says Star Jaden Michael". Bustle (באנגלית). נבדק ב-2022-04-25. {{cite web}}: (עזרה) Weaver, Emily (2021-11-04). "No Matter What, Home Will Always Be Harlem, New York". POPSUGAR Celebrity (באנגלית אמריקאית). נבדק ב-2022-04-25. "Student Profile - Jaden - Dwight School New York". www.dwight.edu (באנגלית אמריקאית). נבדק ב-2022-04-25. VAMPIRES VS THE BRONX - STARBURST Magazine, STARBURST Magazine, ‏14 באוקטובר 2020 Jenelle Riley, Variety, Variety, ‏29 באוקטובר 2021 Nellie Andreeva, Deadline, Deadline, ‏15 במרץ 2022 Jewel Wicker וAndy Jackson, Jaden Michael and Saniyya Sidney Open Up to Ava DuVernay and Will Smith About Playing Larger-Than-Life Roles, Teen Vogue, ‏16 בנובמבר 2021 Jaden Michael - ContentMode, ContentMode, ‏31 באוקטובר 2021
נשיא ניז'ר

זוהי רשימת ראשי המדינה של ניז'ר, מאז קיבלה המדינה עצמאות מצרפת ב-1960 ועד היום. בסך הכל כיהנו אחד עשר אנשים כראשי המדינה של ניז'ר. נכון ל-30 ביולי 2023 נושא התפקיד שנוי במחלוקת בין עבדורהאמנה צ'יאני (אנ'), נשיא המועצה הלאומית לשמירה על המולדת (CNSP), כת צבאית שהוקמה בעקבות ההפיכה שהפילה את הנשיא מוחמד בזום (שכיהן בתפקיד מאז 2 באפריל 2021), ושר החוץ של בזום, חסומי מסאודו (אנ'), שהכריז על עצמו כממלא מקום. בזום המודח כלוא ומוחזק בארמון הנשיאות ביחד עם אשתו הדיזה על ידי שומרי ראשו לשעבר. מקורות מסרו שהנשיא המודח מנותק מהעולם ונאסר עליו ליצור קשר עם עורכי דינו. הגנרל שהדיח אותו מתעקש להשאיר את בזום במעצר בית במרחק עשרות מטרים ממשרד הנשיאות. "בזום הוא כמו חומת מגן עבור הנשיא החדש", מסרו מהשלטון החדש. החל משנת 2021 קיימת בחוקה מגבלה של שתי כהונות לנשיא. הנשיא הראשון שדבק במגבלות הכהונה היה מהמדואו איסופו, שנבחר ב-2011 וב-2016 וסיים את תפקידו בשנת 2021. 1960–1974: נשיא הרפובליקה 1974–1989: נשיא המועצה הצבאית העליונה 1989: נשיא המועצה העליונה לאוריינטציה לאומית 1989–1996: נשיא הרפובליקה 1996: יושב ראש המועצה הלאומית להצלה 1996–1999: נשיא הרפובליקה 1999: יושב ראש מועצת הפיוס הלאומית 1999–2010: נשיא הרפובליקה 2010–2011: יושב ראש המועצה העליונה להשבת הדמוקרטיה 2011–הווה: נשיא הרפובליקה 2023–הווה: נשיא המועצה הלאומית לשמירה על המולדת   המפלגה הפרוגרסיבית הניז'רית – העצרת האפריקאית הדמוקרטית (PPN-RDA)   התנועה הלאומית לחברה ופיתוח (MNSD)   אמנה דמוקרטית וחברתית (CSD-Rahama)   האיחוד הלאומי של עצמאים להתחדשות דמוקרטית (UNIRD) / העצרת למען דמוקרטיה וקידמה (RDP-Jama'a)   המפלגה הניז'רית לדמוקרטיה וסוציאליזם (PNDS-Tarayya)   משטר צבאי צבא ניז'ר הכריז על הפיכה, הנשיא הכלוא צייץ: "אוהבי הדמוקרטיה ידאגו שתישמר", באתר ynet, 27 ביולי 2023 פיטר, לורנס (27 ביולי 2023). "Niger soldiers announce coup on national TV". BBC. נבדק ב-2023-07-30. {{cite web}}: (עזרה) קוק, קנדיס; סיגל, ג'וזף. "Circumvention of Term Limits Weakens Governance in Africa". Africa Center for Strategic Studies.
אנה סאבולצ'י

אנה סאבולצ'י (בהונגרית: Szabolcsi Anna; בודפשט, 24 ביולי 1953) בלשנית אמריקאית ממוצא יהודי-הונגרי, פרופסור באוניברסיטת ניו יורק, חברה באקדמיה ההונגרית למדעים. הורים היו: לאסלו סבולצ'י וגרטרוד אנה פישר. בין 1972 לבין 1976 הייתה סטודנטית בפקולטה למדעי הרוח של אוניברסיטת אטווש לוראנד (ELTE-BTK). בין 1976 ל-1990 עבדה במכון לבלשנות של האקדמיה ההונגרית למדעים. היא הייתה ראש המחלקה לבלשנות כללית ושותף מדעי בכיר. בין 1990 ל-1998 הייתה פרופסורית ב-UCLA (אוניברסיטת קליפורניה בלוס אנג'לס). מאז 1998 היא פרופסורית באוניברסיטת ניו יורק. בשנת 2019 נבחרה לחברת כבוד של אקדמיה ההונגרית למדעים. תחום המחקר שלה הוא תחביר הונגרי וסמנטיקה פורמלית. ב-1974 נישאה לבמאי הקולנוע לאסלו שאנטָה. נולדה להם בת, יוליה לילי (1994). A birtokos szerkezet és az egzisztenciális mondatok (1992) (המבנה הרכושני והמשפטים הקיומיים) Ways of Scope Taking (עורכת, מחברת, 1997) Verbal Complexes (עם הילדה קופמן, 2000) Quantification (2010) קנדידטית לדוקטורט לבלשנות (דוקטורט קטן) (1987) דוקטור (PHD) של האקדמיה ההונגרית למדעים (1999) MTI Ki kicsoda 2009. Szerk. Hermann Péter. Budapest: Magyar Távirati Iroda. 2008. ISBN 978-963-1787-283 (מי זה מי? סוכנות הידיעות ההונגרית) Szabolcsi Anna hivatalos oldala (דף הבית של אנה סאבולצ'י) אנה סאבולצ'י (באנגלית) אנה סאבולצ'י באתר NYU אנה סאבולצ'י באתר האקדמיה ההונגרית למדעים Lásd Hermann Péter (főszerk.): Ki kicsoda 2000 2, Greger-Biográf Kiadó, Budapest, 1516, 1999.
מוקדמות מונדיאל 2026 - אסיה

מוקדמות מונדיאל 2026 באסיה הוא טורניר המוקדמות, בהשתתפות 46 המדינות החברות בקונפדרציית הכדורגל של אסיה (AFC). הנבחרות יתמודדו על 8 המקומות הישירים למונדיאל 2026 ועל מקום בפלייאוף הביניבשתי. המוקדמות יתקיימו במספר סיבובים כאשר שני הסיבובים הראשונים משמשים גם כמוקדמות לגביע אסיה בכדורגל 2027 סיבוב ראשון: 20 הנבחרות שדורגו במקומות 27–46 בדירוג פיפ"א ביולי 2023 יתמודדו בצמד משחקים, בית וחוץ. 10 הנבחרות המנצחות יעלו לשלב הבא. סיבוב שני: 36 הנבחרות (10 המנצחות של הסיבוב הראשון ו־26 הנבחרות הראשונות באסיה) יחולקו ל־9 בתים של 4 נבחרות וישחקו ביניהן בשיטת בית חוץ. שתי הנבחרות הראשונות בכל בית יעפילו לשלב המוקדמות הבא (וגם יעפילו אוטומטית לגביע אסיה 2027). סיבוב שלישי: 18 הנבחרות שיעלו מהשלב השני יחולקו לשלושה בתים של שש נבחרות כל אחת. שתי הראשונות מכל בית יעלו למונדיאל. הנבחרות שיסיימו במקומות השלישי והרביעי יעלו לסיבוב הבא. סיבוב רביעי: שש הנבחרות שיסיימו במקום השלישי והרביעי יחולקו לשני בתים של שלוש קבוצות וישחקו במגרש נייטרלי האחת נגד השנייה. הראשונה תעפיל לגביע העולם והשניה תעלה לשלב הבא. סיבוב חמישי: שתי הנבחרות שיסיימו במקום השני בסיבוב הקודם ישחקו ביניהן משחק בית חוץ כאשר המנצחת תעפיל לפלייאוף הבין-יבשתי. הערה: המשחקת בין קוריאה הצפונית ליפן היה אמור להתקיים בקוריאה הצפונית אולם כמה שבועות לפני המשחק קוריאה הצפונית הודיעו שלא יארחו את נבחרת יפן בגלל מחלה זהומית ביפן. פיפ"א הודיע להם שיש להם למצוא אצטדיון חלופי. בגלל שקוריאה הצפונית לא הצליחה למצוא אצטדיון חלופי, המשחק בוטל ונקבל הפסד טכני לקוריאה הצפונית. הערה: סין עלתה לשלב הבא בזכות תוצאות המשחקים בינה לבין תיאילנד דירוג פיפ"א יולי 2023 מאתר פיפא הודעה על אי קיום המשחק בין קוריאה הצפונית ליפן מאתר פיפ"א
עזרא הדאיה

הרב עזרא הדאיה (ה'תר"ע, 1910 – י"ד ניסן ה'תש"מ, 31 במרץ 1980) היה דרשן, פוסק הלכה, רבה של בית שמש, ואב בית הדין חיפה וראש ישיבת 'אליהו' בעיר. מחבר השו"ת 'נחלת עזרא'. נולד בירושלים לאביו הרב שלום ולאימו שרה לבית משפחת לבטון. נשא את לאה, לזוג ששה ילדים. למד בבית המדרש 'דורש ציון' אצל רבי חיים אלבוחר. וכן בבית המדרש למורים "מזרחי". לאחר מכן למד בישיבת פורת יוסף. לאחר זמן מה שימש כמגיד שיעור בישיבת פורת יוסף, ובישיבת שערי ציון שהקים הרב עוזיאל. נסמך על ידי הרב עוזיאל לרבנות, והחשיבו כרבו המובהק והרבה להתכתב עמו בהלכה. מדי שבוע ערך ביקור בביתו של הרב עוזיאל, וסייע לו בעריכת כתביו. הרב עוזיאל הזמינו לעיתים לשאת את הדרשות הגדולות כדרשה לשבת הגדול, שבת שובה, שבת זכור, ועוד. כמו כן היה מבאי ביתם של הרב קוק והרב מלצר, עם האחרון התייעץ בענייני הלכה. עם הקמת המדינה נבחר על ידי הרבנים הראשיים לחבר ועדה לבירור השבת במדינה יהודית. התגורר בשכונת אוהל משה בירושלים והתפלל בישיבת המקובלים בית אל. בין השנים תש"ז - תשי"א שימש כדיין בבית הדין של העדה הספרדית בירושלים, ובאותה תקופה שימש כמורה בתלמוד תורה דורש ציון. במקביל, בין השנים תש"ו - תש"י, שימש כרבה של שכונת נחלאות בעיר. החל משנת תשי"ד החל לשמש כרבה של הר-טוב ובית שמש. בו' אייר תשט"ז התמנה לדיין רשמי על ידי נשיא המדינה יצחק בן צבי. תקופה קצרה לאחר מינויו הרשמי, התיישב עם משפחתו בחיפה, בה כיהן כדיין במשך כ-25 שנה לצד אב בית הדין הרב יעקב רוזנטל והרב ברוך רקובר. בהמשך התמנה לאב בית הדין של העיר עד לפטירתו. במקביל שימש כראש ישיבת 'אליהו' בחיפה. נפטר בחיפה בי"ד ניסן תש"מ. ראה בחיוב את הקמת מדינת ישראל. התיר לסחוט תפוזים בשבת. התיר למשטרה לכתוב בשבת בתנאים מסוימים. שאלות ותשובות - שו"ת על ארבעת חלקי השו"ע, קובצו בספר 'נחלת עזרא' חלק א'. חידושים על התלמוד, הרמב"ם והשו"ע - קובצו בספר 'נחלת עזרא' חלק ב'. פירוש לפרקי אבות ודרשות - קובצו בספר 'נחלת עזרא' חלק ג'. בשנת תרפ"ט העתיק את חידושי הרמב"ן לתלמוד, עבור חברת 'אור עולם'. השתתף בעריכת ספר 'אוצר הפוסקים' המסכם את ספרות השו"ת על חלק 'אבן העזר'. הוציא לאור את הספר 'קרבן נתנאל' לרבי נתנאל משה חבובא, ראב"ד דמשק. תולדות הרב עזרא הדאיה, מבוא לשו"ת נחלת עזרא חלק א, מאת הרב יעקב הדאיה. נכון לשנת תרצ"ה נחשב כאחד מרבני הישיבה, ובו בעת למד שחיטה. ראו 'דין וחשבון על פעולות ישיבת פורת יוסף' עמ' 15, 9. ראו לדוגמה: 'נחלת עזרא' ח"א יו"ד ו; אה"ע א; שם יד; שם כג; חו"מ יג. ראו 'נחלת עזרא' חלק א יו"ד ח. ראו: 'תפארת בנים אבותם' עמ' 197. ראו 'תור הזהב' מס' 74, יתרו תשע"ט, עמ' ז, ראיון עם הרב רפאל הדאיה. ראו למשל 'נחלת עזרא' ח"א יו"ד ט. ראו 'ארחות' חלק יד עמ' 34 (בטאון המועצה הדתית, חיפה). נחלת עזרא ח"א או"ח ו: "בהיות שנתקיימה המדינה העברית בעזרת השם". נחלת עזרא חלק ג, דרוש לשבת הגדול עמ' 165: "והנה בעינינו ראינו ובאוזנינו שמענו את גודל הפלאות שה' עשה לעמו השוכנים בארץ ישראל, ובפרט לירושלים עיר קדשנו ותפארתנו... והודות לאל הגיע מצבנו המדיני והחומרי עד כדון". ושם עמ' 167 הביא משם רבו הרב עוזיאל: "תהי לנו גאולת מצרים דוגמה בהירה לגאולתנו, שזכינו לראות איילת השחר שבקעה אורה". ראו יביע אומר חלק ח סימן לו אות ב: "וכאשר נשמעו הדברים שהורתי כאמור בין האברכים בישיבתינו פורת יוסף תכב"ץ, קם הרה"ג רבי עזרא הדאיה (נר"ו), וצווח ככרוכיא על זה, ואמר, שאין הדבר נכון, כי פשוט אצלו שמותר לסחוט תפוזים בשבת, וכמבואר בכף החיים (סי' שכ סק"ח) שלדעת הרי"ף והרמב"ם והרא"ש והטור אין דין סחיטה בשאר פירות כלל, ואפילו כשסוחטם למשקה מותר, ושכן דעת מרן הש"ע". נחלת עזרא ח"א או"ח ו.
ג'ון קנת גלבריית

ג'ון קנת גלְבּרָיִית (באנגלית: John Kenneth Galbraith;‏ 15 באוקטובר 1908 – 29 באפריל 2006) היה כלכלן קנדי-אמריקאי מהאסכולה הפוסט-קיינסיאנית. גלבריית לימד באוניברסיטת הרווארד במשך שנים רבות. כתב עשרות ספרים בנושאי כלכלה וחברה, ואלפי מאמרים. נשא בכמה תפקידי כלכלן בשירות השלטון האמריקאי, ובמשרת שגריר ארצות הברית בהודו. זוכה מדליית החירות (1945) ומדליית החירות הנשיאותית. גלבריית היה כותב פורה וכתב 48 ספרים ולמעלה מ-1000 מאמרים בנושאים שונים. הוא היה אחד הכלכלנים הבודדים שזכה למספר עצום של קוראים. עבודתו המפורסמת ביותר הייתה אולי טרילוגיית הספרים שלו על כלכלה: קפיטליזם אמריקני (אנ') (1952), חברת השפע (אנ') (1958), ו-המדינה התעשייתית החדשה (אנ') (1967). גלבריית היה גם מעורב בפוליטיקה והוא שירת בממשלים של רוזוולט, טרומן, וקנדי, בין יתר התפקידים הוא שירת כשגריר ארצות הברית בהודו בתקופתו של קנדי. לגלבריית הייתה השפעה על המפלגה הדמוקרטית והוא שירת כאחד מיועציו המרכזיים של הנשיא ג'ון קנדי וכתב את המתווה לתוכנית "Great Society" של הנשיא ג'ונסון, שלמדיניותו בווייטנאם הוא התנגד לאחר מכן. קיבל את מדליית החירות (1945) מהנשיא טרומן ב-1946 ואת מדליית החירות הנשיאותית מביל קלינטון ב-2000. גלבריית כתב גם שלשה רומנים, אחד מהם - "Tenured Professor" בו לגלג על הפרופסורים בחוג לכלכלה בהרווארד, שם לימד במשך שנים רבות. גלבריית ראה את הכלכלה כדיסציפלינה הקשורה לתרבות ולחברה ולא רק דיסציפלינה העוסקת במספרים. גלבריית היה שותף לביקורת של תורסטן ובלן על תרבות הצריכה לפיה תעשיית הפרסום גורמת לאנשים לצרוך מוצרים שאין להם בהם כל צורך. בספרו האחרון "The Economics of Innocent Fraud" שאותו כתב בגיל 95, גלבריית המשיך לתקוף את הנחות היסוד של הכלכלנים, את היכולת של השוק הכלכלי לפעול באופן חופשי, את הנחות הכלכלה המוניטרית ואת התנהגותם של גופי השליטה של התאגידים הגדולים. גלבריית היה מאמין גדול בכוחו של השלטון לשנות את חייהם של בני אדם לטובה, וקרא להקמתה של קואליציה של אלה שאכפת להם - "העשירים יישארו עשירים, אלה הנהנים מחיים נוחים ימשיכו ליהנות מהם, אולם בואו נפנה מקום בשולחן גם לעניים". גלבריית האמין בממשלה עולמית אחת ועזר לקלאוס שוואב להקים את הפורום הכלכלי העולמי. חברת השפע 1958;הוצאת עם עובד, תל אביב, תרגם יוסף עוזיאל, 1972 המדינה התעשייתית החדשה 1967; הוצאת עם עובד, 1967, 1975 כסף מאין הוא בא לאן הוא הולך 1975; הוצאת זמורה ביתן, תל אביב, תרגם עמוס כרמל, 1983 עידן אי-הוודאות 1977; הוצאת שוקן, תל אביב, תרגם שלמה גונן, 1978 מדריך כלכלי לכל אחד (כמעט) 1978; הוצאת שוקן, תרגום: שלמה גונן, 1981 תרבות השאננות 1992; הוצאת הקיבוץ המאוחד, תרגם עמנואל לוטם, 1996, 1997 החברה הטובה 1996; הוצאת אסטרולוג ג'ון קנת גלבריית, ברשת החברתית Goodreads ג'ון קנת גלבריית, באתר פרויקט הגנאלוגיה במתמטיקה ג'ון קנת גלבריית, באתר "Find a Grave" (באנגלית) ג'ון קנת גלבריית, באתר אנציקלופדיה בריטניקה (באנגלית) ג'ון קנת גלברית (1908-2006), דף שער בספרייה הלאומית
מחר ועוד מחר ועוד מחר

מחר ועוד מחר ועוד מחר, הוא ספר מאת הסופרת האמריקאית גבריאל זווין שיצא לאור ב-2022. הספר עוסק בחברות בין סאם מייזר וסיידי גרין מגיל 12 ועד גיל 40, במהלכם סאם וסיידי יצרו יחד משחקי מחשב ויקימו חברת משחקים משפיעה מאמצע שנות ה-90 ועד לשנות ה-20 של המאה ה-21. כותרת הספר לקוחה מתוך המונולוג המפורסם של שייקספיר במחזה מקבת', במהלכו מקבת מלין על חוסר המשמעות של החיים. סאם מייזר, מתיידד עם סיידי גרין כשהם נפגשים בביה"ח שבו סאם מאושפז לאחר ניתוח קשה ברגלו עקב תאונת דרכים שעבר. סיידי, שמבקרת בביה"ח, פוגשת את סאם משחק במשחק סופר מריו, ורואה איך הוא מצליח לעבור שלב שהיא לא הצליחה. הם מתחילים לדבר ולהתיידד. אחות ביה"ח מבקשת מסיידי שתמשיך לבוא ולהיפגש עם סאם, כיוון שזו הפעם הראשונה שהוא מתקשר עם מישהו מאז שהגיע לביה"ח. בתמורה סיידי מקבלת שעות התנדבות לבית הספר. סיידי נהנית מהזמן עם סאם ולכן לא מספרת לו על כך שזמן המפגש שלהם נחשב כהתנדבות עבורה, וכשסאם מגלה זאת, הוא כועס על סיידי ומנתק איתה כל קשר. 6 שנים מאוחר יותר, סאם וסיידי נפגשים בתחנת רכבת בבוסטון בדרכם לאוניברסיטה. סיידי נותנת לסאם משחק שהיא יצרה כחלק מקורס שהיא לומדת, וברגע שסאם משחק בו, הוא יודע שהוא חייב לשכנע את סיידי להכין איתו משחקים. בסיוע של שותפו לדירה מרקס שהופך למפיק של המשחק שלהם, סיידי וסאם מקדישים את הקיץ להכנת המשחק "איצ'יגו" שעוקב אחר פעוט בן 3 שאובד בים, ומנסה לחזור הביתה. איצ'יגו הופך ללהיט, והשלושה מקימים חברת משחקים ומתחילים להפיק משחקים מורכבים יותר, במקביל מערכות היחסים שלהם הופכות למתוחות ותחרותיות. זווין מתארת בראיון לפובלישר וויקלי, שהתחילה לכתוב את הספר עוד ב-2017, אבל שהחלקים המשמעותיים של הכתיבה שלו אירעו בעיקר בזמן מגפת הקורונה, בה אי אפשר היה לטייל לשום מקום. עבור זווין, כתיבה על ניו יורק, וקליפורניה ויפן, איפשרה לה לבקר במקומות האלו למרות שהיא הייתה בביתה. לטענתה, משחקי מחשב הם סוג של רומן. יש להם דמות ראשית, עלילה, רפרנסים תרבותיים לספרים או למשחקים אחרים. מבחינתה, הספר מתמקד בעיקר במערכת היחסים בת ה-30 שנה של סיידי וסאם ושיתוף הפעולה היצירתי שלהם וכיצד הוא דוחף את שניהם להוציא את המיטב שלהם. במובן זה, הספר הוא יותר סיפור התבגרות מאשר ספר על עולם משחקי המחשב אם כי ניתן לראות תוך כדי ההתבגרות של סאם וסיידי, כיצד התעשייה של המשחקים מתבגרת אף היא ומשתנה. Nathalie op de Beeck, 'Games Are Another Form of Storytelling': PW Talks to Gabrielle Zevin, publishersweekly.com, ‏30.6.22
הולטה

האם התכוונתם ל... אדזארד יאקוב ואן הולטה – אדמירל הולנדי גאיר הולטה – גולש סקי למרחקים נורווגי טור הוקון הולטה – גולש סקי למרחקים נורווגי הולטה - השם הקודם של העיר פרבומייסק באוקראינה הולט
חיבור על נשים דגולות במלחמה

חיבור על נשים דגולות במלחמה (בלטינית: Tractatus de mulieribus claris in bello, ביוונית: Γυναῖκες ἐν πολεμικοῖς συνεταὶ καὶ ἀνδρεῖαι, "נשים חכמות ואמיצות באמנות המלחמה") היא יצירה יוונית עתיקה קצרה מאת סופר או סופרת אנונימיים, הדנה בארבע-עשרה נשים קדומות מפורסמות. למרות הכותרת, לא כל הנשים המוזכרות הן לוחמות, חלקן פוליטיקאיות מוצלחות. בהתבסס על תארוך ההיסטוריונים המוזכרים ביצירה כמקורות, היא נכתבה לכל המוקדם לקראת סוף המאה ה-2 או תחילת המאה ה-1 לפני הספירה. לפי פרופ' דבורה גרא, ייתכן והיצירה נכתבה על ידי פמפילה מאפידאורוס, היסטוריונית מהעת העתיקה שפעלה ביוון במהלך המאה ה-1 לספירה. היצירה כוללת את הנשים הבאות: סמירמיס זריניאה (אנ') ניטוקריס המצרית (אנ') ניטוקריס הבבלית ארגיאה (אנ') דידו אטוסה רודוגונה (אנ') לידה (אנ') פרטימה (אנ') תרגליה (אנ') טומיריס ארטמיסיה אונומריס Gera, Deborah Levine (1997). Warrior Women: The Anonymous Tractatus De Mulieribus. Brill. ISBN 978-90-04-10665-9. Gera 1997. Gera 1997, pp. 4, 16-17. Gera 1997, p. 30. Gera 1997, pp. 60-61. Gera 1997, pp. 6-11. ערך זה הוא קצרמר בנושא יוון העתיקה ובנושא ספרות. אתם מוזמנים לתרום לוויקיפדיה ולהרחיב אותו.
Delresto (Echoes)

"Delresto (Echoes)" הוא שיר של הזמרת האמריקאית ביונסה והראפר האמריקאי טראוויס סקוט, המכיל קולות ללא קרדיט של ג'סטין ורנון מלהקת האינדי פולק האמריקאית בון איבר. השיר יצא לאור באמצעות פארקווד אנטרטיינמנט, קקטוס ג'ק רקורדס, קולומביה רקורדס ואפיק רקורדס כסינגל השני מתוך אלבום האולפן הרביעי של סקוט, Utopia, ב-28 ביולי 2023. השיר הופק על ידי סקוט עצמו, לצד הפקה נוספת של היט-בוי, מייק דין ואלן ריטר, כשכל הארבעה כתבו את השיר יחד עם ביונסה, ורנון וג'יימס בלייק. בראיון ל-Complex מ-2015, סקוט הצהיר ש"שיתוף הפעולה החלומי" שלו הוא עם ביונסה. הוא הסביר: "אתה יודע, אני מיוסטון, היא מיוסטון. אני מרגיש כאילו אנחנו בהחלט צריכים לעשות קצת מוזיקה". בשנת 2019, נחשף בראיון ל-Vibe של אמן ה-R&B טון סטית' כי ביונסה וסקוט רצו לשתף פעולה, שכן שירו של סטית' "Good Company" הוצג כדמו לביונסה וסקוט לפני שהושלם על ידי קוואבו וסוואה לי. מאוחר יותר, בסיבוב ההופעות העולמי של ביונסה, Renaissance World Tour, היא ביצעה את השיר "America Has a Problem". בזמן שהשיר התנגן, הוצגו תמונות של עיתון שכותרתו "The Echo" על מסכי ההופעה. תמונות אלו שימשו כרמז ל-"Delresto (Echoes)", ולאר מכן זוהו כמרכיב עיקרי בעטיפה של הסינגל. ב-22 ביולי 2023, במהלך הופעתו של סקוט ב-Rolling Loud (אנ') במיאמי, נחשפו שמותם של שירים שונים מהאלבום, ובהם "Delresto (Echoes)". השיר, הכולל הופעת אורח של הזמרת האמריקאית ביונסה ולהקת האינדי פולק האמריקאית בון איבר, פורסם כסינגל השני מתוך האלבום Utopia, בסמוך לצאתו ב-28 ביולי 2023. מידע על השיר "Delresto" באתר iTunes מידע על השיר "Delresto" באתר ספוטיפיי McNab, Kaitlyn (2023-07-28). "Travis Scott and Beyoncé, Saweetie, Offset, and More Best New Songs This Week". Teen Vogue (באנגלית אמריקאית). ארכיון מ-28 ביולי 2023. נבדק ב-2023-07-28. {{cite web}}: (עזרה) Minsker, Evan (28 ביולי 2023). "Travis Scott Releases New Album Utopia". Pitchfork (באנגלית). ארכיון מ-28 ביולי 2023. נבדק ב-28 ביולי 2023. {{cite web}}: (עזרה) Gonzalez, Alez (2023-07-28). "Travis Scott And Beyoncé Share 'Delresto (Echoes),' A New Collab". Uproxx (באנגלית אמריקאית). ארכיון מ-28 ביולי 2023. נבדק ב-2023-07-28. {{cite web}}: (עזרה) Price, Joe (28 ביולי 2023). "Travis Scott Finally Made His Beyoncé Collab Happen After Manifesting It 8 Years Ago". Complex (באנגלית אמריקאית). ארכיון מ-28 ביולי 2023. נבדק ב-2023-07-29. {{cite web}}: (עזרה) Johnson, Zoe (21 בפברואר 2019). "Beyonce And Travis Scott Are Reportedly Working On Music Together". Vibe. נבדק ב-29 ביולי 2023. {{cite web}}: (עזרה)תחזוקה - ציטוט: url-status (link) Chandonnet, Henry (28 ביולי 2023). "Beyoncé Has Been Teasing Travis Scott Collab for Months – and No One Knew". People. ארכיון מ-29 ביולי 2023. נבדק ב-29 ביולי 2023. {{cite web}}: (עזרה)
החמישייה הסודית (מיני-סדרה)

החמישייה הסודית (באנגלית: The Famous Five) היא מיני-סדרה בריטית המהווה עיבוד לסדרת ספרים באותו השם מאת איניד בלייטון, שפותחה והופקה על ידי ניקולס וינדינג רפן עבור "BBC" ו-"ZDF". דיאנה בבניקובה – ג'ורג' אליוט רוז – ג'וליאן קיט ראקוזן – דיק פלורה ג'קובי ריצ'רדסון – אן ג'ק גליסון – וונטוורת ג'יימס לאנס – קוונטין, אביה של ג'ורג'. אן אקינג'ירין – פאני, אמה של ג'ורג'. דיאנה קוויק – גברת וונטוורת ביוני 2023 נמסר לראשונה כי הקולנוען הדני ניקולס וינדינג רפן שוקד על פיתוח עיבוד טלוויזיוני חדש שיתבסס על סדרת ספרי הילדים הקלאסית "החמישייה הסודית" מאת איניד בלייטון עבור "BCC" ו-"ZDF". עוד נמסר כי העיבוד הטלוויזיוני יכלול שלושה פרקים בני 90 דקות; על כתיבת שלושת הפרקים, הופקדו מתיו ריאד, פריה קיי. דוסאנג' ומתיו בוץ'; ועל הפקת הסדרה, סופי מקלאנסי. ב-26 ביולי 2023, נמסר כי את חברי "החמישייה הסודית" יגלמו כלב בורדר קולי בשם קיפ לצד דיאנה בבניקובה, אליוט רוז, קיט ראקוזן ופלורה ג'ייקובי ריצ'רדסון. בנוסף, לצוות השחקנים לוהקו גם ג'יימס לאנס, ג'ק גליסון, אן אקינג'ירין ודיאנה קוויק. צילומי הרקע עבור המיני-סדרה החלו ביוני 2023, ברחבי דרום מערב אנגליה. צילומי המיני-סדרה עצמה החלו ביולי 2023 בגלוסטרשייר, במספר מספר לוקיישנים בסביבה, בהם קתדרלת גלוסטרשייר. "החמישייה הסודית", במסד הנתונים הקולנועיים IMDb (באנגלית) Shoard, Catherine (26 June 2023). "Nicolas Winding Refn to reinterpret Enid Blyton's Famous Five for the BBC". The Guardian. Retrieved 26 July 2023. Roxborough, Scott (26 June 2023). "'Drive' and 'Copenhagen Cowboy' Director Nicolas Winding Refn to Re-Imagine Kids Classic 'The Famous Five' for the BBC, Germany's ZDF". Hollywood Reporter. Retrieved 26 July 2023. Goldbart, Max (26 June 2023). "Nicholas Winding Refn Behind 'The Famous Five' Adaptation For BBC, ZDF". Deadline Hollywood. Retrieved 26 July 2023. Khomami, Nadia (26 July 2023). "Game of Thrones star Jack Gleeson to return to screen for Famous Five remake". The Guardian. Retrieved 26 July 2023. Ramachandran, Naman (26 July 2023). "Enid Blyton's 'Famous Five' BBC, ZDF Adaptation by Nicolas Winding Refn Sets Cast – Global Bulletin". Variety. Retrieved 26 July 2023. Rowen, Iona (26 July 2023). "BBC's Famous Five first look reveals cast – including Game of Thrones' Jack Gleeson". Digital Spy. Retrieved 26 July 2023. "Filming has begun on a brand-new series based on The Famous Five". BBC.com. 26 June 2023. Retrieved 26 July 2023. Morgan, William (1 July 2023). "Famous Five could solve mystery behind Gloucester Cathedral filming". Gloucestetshire Live. Retrieved 26 July 2023.
אור רויזמן

אור רויזמן (נולד ב-22 במרץ 2002) הוא כדורגלן ישראלי המשחק בעמדת כנף שמאל במכבי פתח תקווה, בהשאלה ממכבי תל אביב. בוגר מחלקת הנוער של מכבי מכבי תל אביב, שם הצטיין, ומשעלה לבוגרים הושאל לבית"ר תל אביב בת ים (11 שערים) ולסקציה נס ציונה (ארבעה כיבושים ושלושה בישולים בליגת העל), כשבמהלך שתי עונות ההשאלה שלו היה שחקן הרכב קבוע. ב-10 ביולי 2023 הושאל להפועל ירושלים. ביוני 2024 סיים את השאלתו בהפועל ירושלים וחזר למכבי תל אביב. ב-3 ביולי 2024 הושאל למכבי פתח תקווה. אור רויזמן, באתר ההתאחדות לכדורגל בישראל אור רויזמן, באתר Transfermarkt אור רויזמן, באתר Soccerway אור רויזמן, באתר WorldFootball.net אור רויזמן, באתר FootballDatabase.eu גיא בן זיו, ‏אור רויזמן הושאל לעונה הקרובה להפועל ירושלים, באתר ONE‏, 10 ביולי 2023 רענן ברנובסקי‏, חיזוק כפול למכבי פתח תקוה: עידן ורד ואור רויזמן חתמו, באתר וואלה, 3 ביולי 2024 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.